પાલનપુર શહેરમાં લડબી નદીના દબાણનો મુદ્દો ગરમાયો છે. સાચા દબાણદારોને છાવરી નાના દબાણકર્તાઓ સામે કાર્યવાહી કરવામાં આવતી હોવાના આક્ષેપ વચ્ચે મંગળવારે વડગામ ધારાસભ્ય જિજ્ઞેશ મેવાણીએ મંગળવારે જિલ્લા સંકલનની બેઠકમાં આ મુદ્દો ઉછાળ્યો હતો. તેમજ લડબી નદીની રૂબરૂમાં મુલાકાત પણ લીધી હતી. પાલનપુરમાં ચોમાસા પહેલા લડબી નદીના પટમાં થયેલા દબાણો દૂર કરવા માટે તંત્ર દ્વારા કવાયત હાથ ધરવામાં આવી છે.